google/wiki40b huggingface dataset:
Syafiq Kyle

Kehidupan awal

Beliau dilahirkan pada 24 Jun 1992 sebagai Mohd Syafiq Shamim bin Abdul Razak di Kuala Lumpur. Syafiq merupakan lulusan dalam Diploma Filem, Teater dan Animasi di Universiti Teknologi MARA (UiTM).

Kerjaya

Syafiq Kyle merupakan salah seorang finalis Hero Remaja 2011/12 bersama-sama Fattah Amin, Saharul Ridzwan, Hafreez Adam, Ben Amir, Fendy Bakry dan Hafidz Roshdi. Syafiq dinobatkan sebagai Naib Juara Hero Remaja.
Lakonan pertama beliau ialah menerusi watak kecil dalam drama Iparku Diva di Astro Warna lakonan Rozita Che Wan, Norman Hakim dan Sheera Iskandar. Bersama pelakon veteran Nasir Bilal Khan, Syafiq menjayakan watak Johan, seorang anak yang kuat memberontak dalam drama keagamaan Tanah Kubur dari musim ke-3 hingga ke-9 yang bersiaran di Astro Oasis.
Pada tahun 2014, beliau memegang watak pembantu sebagai Tajul Fahin dalam drama Kerana Terpaksa Aku Relakan di TV3. Seterusnya, buat pertama kalinya beliau memegang watak utama dalam drama Bila Hati Berbicara sebagai Emir Qasha dan bergandingan bersama Atikah Suhaime di slot Akasia TV3. Beliau digandingkan bersama pendatang baharu dalam bidang lakonan, Azira Shafinaz menerusi drama Married Tapi Benci di TV3 sebagai Kamal. Drama Sekali Aku Jatuh Cinta pula memperlihatkan syafiq menjayakan watak komedi sebagai Johan iaitu seorang jururawat.
Syafiq memegang watak sebagai Izz Haikal dalam drama Slot Akasia TV3, Suamiku Paling Sweet dan seterusnya memegang watak Nazmi Elyas, seorang jurugambar profesional di Slot MegaDrama Mencintaimu Mr. Photographer bersama pelakon Singapura yang sedang meningkat naik, Hannah Delisha. Beliau kemudiannya menjayakan watak utama bersama Ayda Jebat menerusi drama Dekatkan Jarak Kita sebagai Ian Tashriq. 
Pada tahun 2018, beliau menjayakan watak utama bersama Zahirah MacWilson menerusi drama Slot Astro Megadrama Tak Ada Cinta Sepertimu sebagai Hazran Widad. Beliau juga terlibat dalam drama bersiri tema 100 Plus, Pelangi Cinta bersama Shukri Yahaya, Hairul Azreen, Aiman Hakim Ridza dan Mira Filzah. Nama Syafiq terus melonjak naik apabila beliau menjayakan watak Ustaz Adam dalam Samarinda Ramadhan Nur bergandingan bersama Amyra Rosli. Syafiq juga beraksi dalam filem sulungnya bertajuk Langsuir arahan Osman Ali bersama Hannah Delisha. Selain itu, beliau juga berlakon dalam filem Gol & Gincu Vol. 2 yang ditayangkan pada 25 Oktober 2018 sebagai pelajar kolej yang bergelar pak cik bawang.

Aktiviti

Syafiq Kyle merupakan pengasas jenama kosmetik KylezLab dan jenama fesyen Jiwa by Kylez yang diwujudkan pada awal 2018 dan mempunyai kelab peminat iaitu Skylovers. Selain itu, beliau juga kerap mengemaskini aktiviti terkininya di laman web rasminya, syafiqkyle.com.
Sekolah Kebangsaan Sungai Petai, Kelantan

Sejarah

Sekolah Kebangsaan Sungai Petai terletak 7 km daripada bandar Pasir Puteh melalui jalan Semerak. Dengan jumlah murid sekitar 450 - 550 orang dan tenaga pengajar seramai 35 - 40 orang, sekolah ini merupakan salah sebuah sekolah yang berada di dalam Zon 2 PPD Pasir Puteh. Sejarah awal penubuhan SK Sungai Petai adalah sekitar awal tahun 40an di mana bangunan sekolah ini terletak di Kampung Gong Pasir, 2 km daripada tapak sekarang. Pada tahun 1946, sekolah atap telah dibina oleh penduduk kampung secara gotong-royong di atas tapak asal iaitu kawasan musolla lama. Sekolah ini telah diasaskan oleh Tuan Haji Zakaria bin Yusuf yang merupakan guru pertama yang mengajar dan mentadbir sekolah ini. Dia dianggap sebagai Guru Besar Pertama. Manakala Penghulu Awang Mamat merupakan ketua kerja pembinaan sekolah atap ketika itu. Sekolah ini yang dibina di atas sebidang tanah yang diberikan oleh 'Pak Muda' ( Wan Muda Pendik ). Seramai 20 orang murid pertama yang belajar di sekolah ini. Pada tahun 1949, bermulah pembinaan sebuah bangunan kayu yang dibiayai oleh kerajaan melalui Jabatan Kerja Raya. Banguan ini siap pada akhir tahun 1950 dan mula digunakan pada tahun 1951. Pada 5 Januari 1979, tiang bangunan B sekarang mula didirikan. Pada tahun 1981, bangunan ini mula diduduki oleh 400 oran murid dan 12 orang guru serta 5 orang pekerja. Manakala bangunan C mula dibina pada 1993.
Doucy-en-Bauges

Doucy-en-Bauges ialah sebuah komun di jabatan Savoie di bahagian Rhône-Alpes, tenggara Perancis.
Keranamu Malaysia

Keranamu Malaysia adalah salah satu Tema Kemerdekaan Malaysia yang digunakan dari tahun 2000 sehingga tahun 2006. Lagu Keranamu Malaysia merupakan lagu bagi tema kemerdekaan ini.
Golmayo

Golmayo merupakan sebuah kawasan perbandaran di Sepanyol di Soria, di komuniti autonomi Castile dan León.
Southeast Asian Cinema (filem)

Sinopsis

Filem ini meneroka filem kontemporari Asia Tenggara dan pawagamnya melalui karya-karya empat pembuat filem ikonik - Eric Khoo (Singapura), Pen-ek Ratanaruang (Thailand), Brillante Mendoza (Filipina) dan Garin Nugroho (Indonesia). Dari dialog antara setiap gaya pengarah dan realiti sosial yang memberi inspirasi kepada mereka, muncul gambaran yang kuat tentang rantau yang kaya dengan kepelbagaian. Kehidupan orang biasa di Filipina, Thailand yang semakin terpisah, penapisan di Singapura, dan Indonesia mencari jalan melalui demokrasi yang tidak menyenangkan - mendedahkan pelbagai konteks yang membawa kepada peningkatan pawagam Asia Tenggara.

Pelakon

Para pelakon yang berlakon di dalam filem ini termasuk Brillante Mendoza, Pen-Ek Ratanaruang, Eric Khoo, Garin Nugroho

Penerbitan

Filem Southeast Asian Cinema - When The Rooster Crows ini , yang masa tayangannya sepanjang 88 minit ini dihasilkan oleh Mgo Films, dan syarikat pengedarnya adalah M'Go Films.

Tayangan

Filem terbitan Mgo Films ini dihasilkan untuk tayangan umum dalam format DCP dan syarikat pengedarnya adalah M'Go Films.
Lawak Ke Der?

Keluaran

Buat pertama kali dalam sejarah industri perfileman negara, Lawak Ke Der? 2 ditayangkan di pawagam seluruh negara pada 7 Mac 2013.
Bestari Jaya

Nama lama "Batang Berjuntai"

"Batang Berjuntai" merupakan satu istilah dalam bahasa Melayu. Ia digunakan kerana kawasan itu menmpunyai landasan kereta api antara Batang Berjuntai dengan Batu Arang dan seterusnya pada ke laluan utama Landasan Kereta Api Melayu di Kuang. Laluan antara bandar dan Batu Arang telah dimusnahkan oleh askar Jepun sepanjang Perang Dunia Kedua dan tidak pernah dibina semula.

Nama baru "Bestari Jaya"

Pada tahun 2007, kerajaan negeri Selangor secara rasminya telah membuat penamaan semula Batang Berjuntai kepada "Bestari Jaya". Antara penukaran adalah bagi menjaga nama tempat tersebut supaya tempat dan masyarakat disana tidak disalah ertikan dengan tanggapan yang tidak senonoh. Selain itu ia sebagai salah satu inisiatif bagi mewujudkan perkampungan ilmu berikutan terbina kampus utama Universiti Selangor (UNISEL) disitu.
Lakhimpur

Demografik 2001

Menurut bancian India pada tahun 2001, Lakhimpur memiliki bilangan penduduk seramai 120,566. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Lakhimpur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Montvernier

Montvernier ialah sebuah komun di jabatan Savoie di bahagian Rhône-Alpes, tenggara Perancis.
Rooikat

Sejarah pengeluaran

Rooikat telah direka bagi mengantikan Eland dan agak lewat bagi menyertai perang di Angola. Ia direbentuk bagi menggabungkan pengajaran daripada pertempuran di semak-samun. Ia pernah diubah menjadi kenderaan konvensional penunjuk teknologi elektrik (CVED) dan dipamerkan di AAD2006, yang mana telah diadakan di Cape Town pada bulan September, 1996. Projek CVED melibatkan LMT, HIT, IAD, Nezrotek, Hotchinson (Perancis), Kessler Magnet Motor (Jerman) dan MTU (Jerman). Majalah VEG melaporkan pada tahun 2006, kenderaan ini telah dipasang dengan sistem kawalan bekalan kuasa yang menjana lapan hub roda unit-unit elektrik M67/0 dan sebuah kotak giar pneumatik 2-fasa.
Daerah Saghar

Saghar merupakan sebuah wilayah di Wilayah Ghor, Afghanistan.
Pal Chourai

Demografik 2001

Menurut bancian India pada tahun 2001, Pal Chourai memiliki bilangan penduduk seramai 7,264. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Pal Chourai memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Pokok Akar Dani

Huraian

Pokok Akar Dani ialah pokok menjalar berlignin yang boleh mencapai antara 2.5 meter hingga 8 meter tingginya. Daunnya berbentuk elips, dengan hujungnya akuminat dan pangkalnya bulat. Daun tersebut yang panjangnya 7-15 sentimeter tumbuh dalam susunan bertentangan. Bunganya wangi dan berbentuk tiub, dengan warnanya berbeza-beza dari putih ke merah muda hingga merah. Buahnya 30-35 milimeter panjangnya, dan rasanya seakan-akan buah badam apabila matang. Ia berbentuk elips dan memiliki lima sayap yang ketara. Buah pokok ini disebarkan melalui air. Poko ini juga dikenali sebagai pokok "Drunken Sailor"

Kegunaan

Pokok Akar Dani digunakan khususnya untuk dijadikan perubatan tradisional. Rebusan akar, biji atau buahnya boleh dipergunakan sebagai antihelmintik serta juga untuk mengurangkan cirit-birit. Rebusan buahnya juga boleh digunakan untuk merawat nefritis serta juga sebagai ubat kumur, manakala daunnya boleh digunakan untuk mengurangkan sakit yang diakibatkan oleh demam. Akarnya digunakan untuk merawat reumatisme (sengal-sengal tulang), manakala biji dari lenggainya digunakan untuk merawat cacing bulat dan cacing peniti kerana ia boleh meracuni parasit tersebut dan membunuhnya semasa di dalam saluran penghadaman.
Kiarapayung, Klari

Poskod

Poskod yang digunakan di Kiarapayung adalah 41371. Terdapat buah desa di dalam daerah kecamatan Klari.
Peluh

Komposisi

Peluh terdiri banyak daripada air. Kandungan berjumlah surih zat galian, asid laktik and urea didapti dalam larutan peluh ini dalam ketumpatan yang berbeda-beda iaitu natrium (0.9 gram/liter), kalium (0.2 g/l), kalsium (0.015 g/l) dan magnesium (0.0013 g/l).
Paluel

Paluel ialah komun di jabatan Seine-Maritime dan di kawasan Haute-Normandie di utara Perancis.
Kelayakan UEFA Euro 2020 Kumpulan J

Kelayakan UEFA Euro 2020 Kumpulan J adalah salah satu daripada sepuluh kumpulan untuk menentukan pasukan mana yang layak ke kejohanan akhir UEFA Euro 2020. Kumpulan J terdiri daripada enam pasukan: Armenia, Bosnia dan Herzegovina, Finland, Greece, Itali dan Liechtenstein, di mana mereka bermain menentang satu sama lain di tempat sendiri dan tempat lawan dalam kejohanan perlawanan kumpulan.
Dua pasukan teratas akan layak secara langsung ke pusingan akhir. Tidak seperti edisi terdahulu, para peserta play-off tidak akan diputuskan berdasarkan keputusan dari peringkat kumpulan kelayakan, tetapi berdasarkan prestasi mereka di Liga Negara-Negara UEFA 2018–19.
Las Torres de Cotillas

Las Torres de Cotillas merupakan sebuah kawasan perbandaran yang terletak di Sepanyol dalam wilayah Murcia
Alasangker

Poskod

Poskod yang digunakan di Alasangker adalah 81119. Terdapat 29 buah desa/kelurahan di dalam daerah kecamatan Buleleng.
Kawasan Perindustrian Nilai

Kawasan Perindustrian Nilai terletak di bandar baru Nilai, Negeri Sembilan, Malaysia. Banyak kilang-kilang telah didirikan di kawasan ini.
Bangunan kilang yang tidak dapat dijual telah digunakan sebagai gudang jualan pakaian, barangan elektrik, barangan antik, permainan dan lain lain-lain yang lebih dikenali sebagai Nilai 3 dan Nilai 1. Nilai 3 dan Nilai 1 menjadi saingan kepada Ayer Hitam dan Tangkak di Johor.
Rumah Kongsi Suku Khoo

Rumah Khoo Kongsi yang terletak di Pulau Pinang merupakan sebuah rumah kongsi yang dibina oleh jurubina dari China pada tahun 1902 dan pembinaan itu tamat pada tahun 1906, iaitu selama 4 tahun. Ia dihias dengan ukiran dan lukisan di bahagian dalam dan luar bangunan dan dianggap sebagai salah satu ukiran dan seni bina yang dihasilkan oleh pertukangan yang mahir.
Rumah Khoo Kongsi yang terletak di Georgetown merupakan salah satu tumpuan para pelancong di Pulau Pinang dan juga pelancong dari luar negara.
Rumah Khoo Kongsi ini juga dikenal sebagai tokong Leong San Tong. Ia dipenuhi dengan ukiran Cina yang halus dan berukir indah. Dewannya juga terhias indah dan dihiasi dengan tanglung dan perabut antik. Ia dibina oleh leluhur keluarga Khoo yang berhijrah dari Cina Selatan.
Ketika bangunan ini sedang dibina, bangunan itu terbakar pada tahun 1901.
Indah Percintaan

Muzik video

Muzik video lagu Indah Percintaan difilemkan di Bogor, Indonesia. Dalam video ini, Siti Nurhaliza diiringi oleh beberapa penari yang mengiring persembahannya.
Cengkong Abang

Poskod

Poskod yang digunakan di Cengkong Abang adalah 33173. Terdapat 13 buah desa di dalam daerah kecamatan Mendo Barat.
Akson

Akson (daripada istilah Yunani ἄξων áxōn, "paksi") atau gentian saraf ialah suatu unjuran sel saraf atau neuron panjang dan halus yang biasanya mengalirkan impuls elektrik (keupayaan tindakan) daripada jasad sel saraf. Ia berfungsi menyalurkan maklumat ke pelbagai jenis neuron, otot dan kelenjar yang berbeza. Dalam neuron deria (pseudounipolar neuron) tertentu untuk deria sentuhan atau pengesanan suhu persekitaran, impuls elektrik digerakkan melalui akson – dikenali sebagai gentian (fiber) saraf aferen dalam konteks ini – daripada bahagian badan periferal ke jasad sel hingga ke korda spina sepanjang satu cabang lain akson yang sama. Gangguan atau “disfungsi” (dysfunction) kepada akson telah menyebabkan penyakit neurologi sama ada yang diperolehi mahupun diwarisi yang boleh menjejaskan kedua-dua neuron periferal and pusat. Gentian saraf dikelaskan kepada tiga jenis iaitu gentian saraf kumpulan A, gentian saraf kumpulan B dan gentian saraf kumpulan C; di mana kesemua kumpulan ini termasuk gentian deria (sensory fibre) dan gentian motor (motor fibre). Kumpulan A and B mengandungi mielin namun tidak pula pada kumpulan C. Terdapat satu lagi pengelasan melibatkan gentian deria yang dibahagikan kepada Jenis I, Jenis II, Jenis III dan Jenis IV.
Akson dibezakan daripada unjuran bersitoplasma lain dalam jasad sel neuron seperti dendrit melalui beberapa ciri yang tersendiri seperti bentuk (dendrit cenderung menirus manakala radius akson masih dikekalkan sepanjang strukturnya dari hujung ke hujung), panjang (akson lebih panjang daripada dendrit yang terhad kepada ruang sekeliling jasad sel neuron), dan fungsi (dendrit menerima isyarat badan manakala akson memancarkan isyarat tersebut). Ada jenis neuron tertentu yang tidak mempunyai akson memancarkan isyarat terus daripada dendrit masing-masing. Neuron langsung tidak mempunyai lebih daripada satu akson; namun akson yang ada dalam tubuh haiwan-haiwan invertebrat seperti serangga atau lintah kadangkalanya terdiri daripada beberapa kawasan yang berfungsi lebih kurang bebas antara satu sama lain.
Arbeteta

Arbeteta merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Tulisan Burma

Hurf-huruf

Huruf konsonan dalam tulisan Burma
Großsteinhausen

Großsteinhausen merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Purwasari, Garawangi

Poskod

Poskod yang digunakan di Purwasari adalah 45571. Terdapat buah desa di dalam daerah kecamatan Garawangi.
Vera, Sepanyol

Vera merupakan sebuah kawasan perbandaran yang terletak di wilayah Almería, Andalusia, Sepanyol
Sukamulya, Sukaluyu

Poskod

Poskod yang digunakan di Sukamulya adalah 43284. Terdapat buah desa di dalam daerah kecamatan Sukaluyu.
Gong (filem)

Gong merupakan filem Malaysia bergenre seram yang ditayangkan pada 2006.
Kampung Dungun, Sabak Bernam

Poskod

Poskod yang digunakan di Kampung Dungun, Sabak, Selangor ialah 45200.
Slochteren

Slochteren, merupakan sebuah gemeente Belanda yang terletak di wilayah Groningen. Pada tahun 2006 daerah ini memiliki penduduk sebesar 14,933 orang.
Pringy, Seine-et-Marne

Pringy ialah sebuah komun yang terletak di komun Seine-et-Marne di utara-tengah Perancis.
Ricky van Wolfswinkel

Vitesse

Van Wolfswinkel memulakan kariernya di Vitesse. Dalam junior-A, dia menjadi penjaring terbanyak divisyen pertama kebangsaan. Oleh itu, dia menerima hadiah dari KNVB. Hadiah itu disampaikan oleh Wesley Sneijder pada tahun 2007. Pada 5 April 2008, Van Wolfswinkel membuat penampilan sulungnya untuk pasukan utama Vitesse ketika perlawanan menentang Sparta Rotterdam. Ketika menentang De Graafschap pada musim 2008–09, dia berada dalam kesebelasan utama buat pertama kali. Dalam perlawanan ketiganya ketika menentang Sparta Rotterdam, Van Wolfswinkel menjaringkan gol pertamanya dalam Eredivisie.

Utrecht

Pada 29 Mei 2009, dia menandatangani kontrak tiga tahun bersama FC Utrecht. Van Wolfswinkel memulakan musim 2010–11 Eredivisie dengan menjaringkan gol ketika kekalahan 3–1 kepada Feyenoord. Pada 22 Ogos 2010, dia menjaringkan dua gol ketika menentang Willem II untuk memberikan kemenangan 3–0 kepada Utrecht. Pada 26 Ogos 2010, Van Wolfswinkel menjaringkan gol hatrik ke atas Celtic dalam Liga Europa UEFA. Utrecht menang perlawanan itu dengan keputusan 4–0. Pada 3 Oktober 2010, Van Wolfswinkel menjaringkan dua gol penalti ke atas Ajax untuk memberikan kemenangan 2–1.

Sporting

Pada 3 Jun 2011, dia berpindah ke Sporting, menandatangani kontrak 5 tahun dengan perjanjian €5.4 juta,. Dia menjaringkan gol pertamanya untuk Sporting pada 10 September 2011 ketika menentang Paços de Ferreira untuk memberikan kemenangan 3–2. Pada 15 September 2011, dia menjaringkan gol ketika kemenangan 2–0 ke atas Zürich dalam Liga Europa UEFA, menjaringkan satu lagi gol pada 19 September menentang Rio Ave dan dua lagi lima hari kemudian menentang Vitória de Setúbal. Dia menjaringkan gol ketika menentang Lazio pada 29 September 2011. Dia dianugerahkan Pemain Bulanan SJPF untuk bulan September 2011. Secara keseluruhan, dia menjaringkan 25 gol dalam semua pertandingan pada musim 2011-12.

Norwich City

Pada 22 Mac 2013, ia telah diumumkan bahawwa dia telah bersetuju dengan perjanjian untuk menyertai Norwich City pada musim 2013–14, perpindahan bernilai £8.5 juta tambah €2 juta bonus. Dia menyertai the Canaries pada 1 Julai 2013, dengan perjanjian empat tahun. Dia menjaringkan gol dalam penampilan pertamanya dalam liga pada 17 Ogos untuk seri 2-2 dengan Everton. Van Wolfswinkel gagal menjaringkan gol untuk baki musim dan membuat 25 penampilan dalam Liga Perdana. Norwich kemudiannya diturunkan ke Championship dengan hanya 33 mata.

Saint-Étienne (pinjam)

Pada 5 Ogos 2014, Van Wolfswinkel menyertai Saint-Étienne dalam Ligue 1 secara pinjaman semusim. Dia menjaringkan gol pertamanya untuk kelab itu pada 25 September ketika seri 1–1 dengan Bordeaux. Pada 30 November, dia menjaringkan gol kedua ketika kemenangan 3-0 ke atas Lyon.

Karier antarabangsa

Van Wolfswinkel bermain beberapa perlawanan untuk pasukan belia Belanda dan pada bulan Ogos 2010, dia dipanggil ke pasukan senior untuk perlawanan persahabatan menentang Ukraine dimana dia membuat penampilan senior pertamanya. Dia membuat penampilan antarabangsa keduanya ketika menentang Indonesia pada bulan Jun 2013.
Voice of Men

Biografi Fath Voice of Men

Nama Penuh: Fathul Rahman Misbah
Akademik:
Degree of Engineering (Electrical-Computer), UTM Skudai
Matriculation Certificate, Pusat Asasi Sains Universiti Malaya (PASUM)

Biografi Lutfi Voice of Men

Nama Penuh: Muhammad Lutfi Othman
Akademik:
Masters of Engineering (Civil - Structure), UTM Skudai
Degree of Civil Engineering, UTM Skudai
Matriculation Certificate (Physics), Malacca Matriculation College

Biografi Arif Voice of Men

Nama Penuh: Mohd Arif Ismail
Akademik:
Degree of Engineering (Mechanical - Marin Tech), UTM Skudai
Matriculation Certificate, Johor Matriculation College

Biografi Yus Voice of Men

Nama Penuh: Yusmawira Mohd Yunus
Akademik:
Degree of Science and Education (Physics), UTM Skudai
Matriculation Certificate, Johor Matriculation College

Biografi Hakim Voice of Men

Nama Penuh: Mohd Amirul Hakim Md Noor
Akademik:
Degree of Civil Engineering (3rd year), UTM Skudai
Matriculation Certificate, Johor Matriculation College
Majlis Perbandaran Batu Pahat

Majlis Perbandaran Batu Pahat (MPBP) ( Jawi: مجليس ڤربندرن باتو ڤاهت ) adalah Pihak Berkuasa tempatan yang bertanggungjawab memajukan bandar dan daerah Batu Pahat di Johor, Malaysia.

Sejarah Batu Pahat سجاره باتو ڤاهت

Menurut sejarah, asal usul nama Batu Pahat ialah dari sebuah perigi batu yang dipahat oleh tentera Siam ketika dalam perjalanan hendak menyerang kerajaan Kesultanan Melayu Melaka pada tahun 1456. Perigi ini lah yang dinamakan perigi Batu Pahat.Perigi ini merupakan satu-satunya peninggalan sejarah yang masih wujud walaupun sudah berusia lebih lima abad. Ia terletak di Kuala Sungai Batu Pahat, iaitu Kampung Minyak Beku.
Dato’ Bentara Luar iaitu Dato’ Muhamad Salleh bin Perang memulakan usaha membangunkan Bandar Batu Pahat pada tahun 1893. Dengan persetujuan oleh DYMM Almarhum Sultan Abu Bakar Daeng Ibrahim untuk membuka Bandar Batu Pahat, satu upacara perasmian telah dilakukan pada 1 Januari 1894. Satu lagi majlis pengishtiharan diadakan sempena menamakan Bandar Batu Pahat sebagai Bandar Penggaram pada 1 Disember 1984.

Asal usul Majlis Perbandaran Batu Pahat اصل اصول

Majlis Perbandaran Batu Pahat pada awalnya dikenali sebagai Lembaga Bandaran Penggaram yang ditubuhkan pada tahun 1912 di bawah pemerintahan DYMM Sultan Johor sehingga tahun 1932. Lembaga Bandaran Penggaram telah dinaiktarafkan sebagai Majlis Bandar Penggaram pada tahun 1952. Pada tahun yang sama Kerajaan Negeri telah menubuhkan Majlis Tempatan Parit Raja, Rengit, Semerah, Senggarang, dan Sri Gading. Majlis Bandar Penggaram adalah penguasa tempatan dalam negeri Johor berautonomi kewangan. Ia merangkumi 5.42 batu persegi, dengan jumlah penduduk seramai 54,000 orang.
Dalam mesyuarat pada 10 Ogos 1976, kerajaan Negeri Johor telah mengambil keputusan mengambil tarikh 1 November 1976 sebagai tarikh pelancaran menyusun semula penguasa-penguasa tempatan di Daerah Batu Pahat. Oleh itu daerah ini dibahagikan kepada dua majlis iaitu Majlis Daerah Batu Pahat Barat dan Majlis Daerah Batu Pahat Timur.
Pada 1 November 1976, Majlis Bandaran digabungkan bersama Majlis-Majlis Tempatan Parit Raja, Rengit, Semerah, Senggarang, Sri Gading dan Tongkang Pechah dan dikenali sebagai Majlis Daerah Batu Pahat Barat (MDBPB).
Kecekapan perkhidmatan dan pengurusan Majlis Daerah Batu Pahat Barat telah memberi langkah kepadanya untuk dinaik tarafkan. Tanggal 1 Januari 2001, setelah memenuhi kriteria-kriteria yang ditetapkan oleh Kerajaan Tempatan Malaysia dan dengan persetujuan Setiausaha Pesuruhjaya Pilihanraya, maka Majlis Mesyuarat Kerajaan Johor telah bersetuju menaiktarafkan Majlis Daerah Batu Pahat Barat kepada Majlis Perbandaran Batu Pahat (MPBP).Bandar Batu Pahat boleh dihubungi melalui Lebuh Raya Utara Selatan menggunakan susur keluar Ayer Hitam (20 km ke timur Batu Pahat) Kluang yang terletak 53 kilometer ke timur Batu Pahat merupakan stesen kereta api yang terdekat.
Kampung Tok Bok

Poskod

Poskod yang digunakan di Kampung Tok Bok, Machang, Kelantan adalah 18500.
Jaitwara

Demografik 2001

Menurut bancian India pada tahun 2001, Jaitwara memiliki bilangan penduduk seramai 8,903. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Jaitwara memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 59% lelaki dan 41% wanita mampu membaca. 18% dari populasi berusia di bawah 6 tahun. (2001)